́ прпд̑бнымъ и бг҃онѡ́снымъ ѻтцє́мъ на́шымъ ЗѠСІ́, ́ и ́, соловє́цкимъ чудотво́рцємъ Ѽпрпд̑бніи и бг҃оно́сніи ѻтцы̀ на́ши зѡсі́мо, савва́тіе и ге́рмане, земні́и а́гг҃ли и нбс̑ніи человѣ́цы, бли́жніи дру́зи хрс̑тѡ́вы и угѡ́дницы бж҃іи, ѻби́тели ва́шея сла́во и украше́ніе, всея́ же сѣ́верныя страны̀, па́че и всегѡ̀ правосла́внагѡ ѻте́чества на́шегѡ неѡбори́мая стѣно̀ и вели́кое заступле́ніе!сѐ мы̀ недосто́йніи и многогрѣ́шніи, съ бл҃гоговѣ́йною любо́вію ко ст҃ы̂мъ моще́мъ ва́шымъ припа́дающе, ду́хомъ сокруше́ннымъ и смире́ннымъ се́рдцемъ прилѣ́жнѡ мо́лимъ ва́съ: моли́те непреста́ннѡ бл҃госе́рдаго влд̑ку и гдс̑а на́шего іи҃са хрс̑та̀, я́кѡ дерзнове́ніе ве́ліе къ тому̀ иму́щіи, да не ѿсту́питъ ѿ на́съ єгѡ̀ вседѣ́йствующая блгд̑ть, покро́въ же и заступле́ніе прест҃ы́я влд̑чцы на́шея бцд̑ы на мѣ́стѣ се́мъ да пребу́детъ, и да не ѡскудѣ́ютъ никогда́же и́стинніи ревни́тели а́гг҃льскагѡ житія̀ во ст҃ѣ́й ѻби́тели се́й, идѣ́же вы̀, бг҃оно́сніи ѻтцы̀ и нача̂льницы, безмѣ́рными труды̀ и пощє́ніи, то́ки же сле́зными и всено́щными бдѣ̂ніи, непреста́нными мл҃твами и молє́ніи нача́ло и́ноческому житію̀ положи́сте